Kirov
Kuin timanttiin käy murskaks’
 Hauras lasi,
 Niin Sinuun sortui – vastakumoustansa
 Ken tyrkytti...
 Löit aina aikanansa.
 Siks’ kaatoivat Sun vahtipaikallasi
 Ne, jotka esiin
 Koiran hullun lailla
 Piilosta karkasivat vertas’ vailla.

 Maa kommunismin,
 Perus proletaarein
 Kalliovahvan, varman valtalinnan
 Voitoista maksaa sait
 Monasti kalliin hinnan:
 Ääressä seistä saat taas kallehimman paarein.
 Vaan koskaan, koskaan
 Voi ei masentua,
 Ken voitokkaana jatkaa taistelua.

 Luo helmi kirkas
 Kuvan auringosta,
 Luo bolsheviikki kuvan puolueestaan.
 Mi taistellen käy
 Aina, aina ees vaan,
 Vaik kantaa arvet saakin taistelosta.
 Niin Kirov –
 Puolueemme helmi kirkas – loisti
 Ja Lenin-Stalin-kuvaa itsessänsä toisti.

2. 12. – 34